TV7 JERUUSALEMMA UUDISED
Meie tänased teemad -
Hamasi juhi väitel võitlus Iisraeli vastu jätkub
EL ja Iisraeli suhted tugevnevad
Jeesust uskuvad juudid ja araablased kogunesid Jeruusalemmas
TV7 Jeruusalemma Uudistest - Shalom!
Israel Hayomi teatel ütles Hamasi juht Khaled Mashaal,
et Hamas ja PO presidendi Abbasi juhitud PLO lahendavad peagi tüli.
Siiski lubas ta, et vastupanu Iisraelile jätkub.
Qataris kõnelenud Mashaali sõnul on Hamas leppimiseks ohvreid toonud.
Hamas ja PLO teatasid koostööleppest 23. aprillil.
7-aastase tüli vältel on kõik leppimiskatsed nurjunud.
Osapooled loodavad moodustada viie nädalaga ühisvalitsuse
ja korraldada poole aasta pärast valimised.
Iisrael teatas, et Abbas valis rahu asemel Hamasi
ja tegi lõpu USA vahendatud Iisraeli-PO rahukõnelustele.
Hamasile lähedalseisva allika sõnul viimistleti eelmisel nädalal Dohas
Hamasi ja PLO vahelisi ühtsusleppe detaile.
Pärast aprillis sõlmitud lepet on Hamasi liikmed kaevanud
PO julgeolekujõudude korraldatud vahistamiste üle Läänekaldal.
Hamas võitis 2006. a Palestiina parlamendivalimised
ja haaras aasta hiljem Gazas vägivaldselt võimu
Abbasile lojaalsetelt vägedelt.
USA, EL ja Iisrael peavad Hamasi terroriorganisatsiooniks
ja Abbasi katsed Hamasiga leppida näitavat,
et ta ei võta rahuleppe sõlmimist Iisraeliga tõsiselt.
Mashaali sõnul avab lepe PLOga uusi võimalusi
palestiinlaste ühiste sihtide saavutamiseks,
ega tähenda vastupanu lõppu sissetungijate vastu,
see jätkuvat okupatsiooni lõpuni.
Arutz Sheva vahendab EL-i Iisraeli saadiku Lars Faaborg-Andersseni
eelmisel kolmapäeval Arutz Shevale antud intervjuud EL poliitika teemal
Iisraeli, rahukõneluste ja Palestiina araablaste suhtes.
Faaborg-Andersseni sõnul muutuvad EL-Iisraeli suhted üha tugevamaks.
Saadiku tähtsaim ülesanne olevat EL-Iisraeli sidemete tugevdamine.
Paljudel aladel on EL-Iisraeli koostöö tugevamgi,
kui EL-i koostöö mis tahes teise riigiga.
Koostööd tehakse kaubavahetuse, teaduse ja tehnoloogia alal,
ning ka viisavaba kauplemist ja lennuliikluse kulusid alandava
'open skies' lepingu raames.
Nii ei taheta saadiku sõnul
EL mitmete Iisraeli-PO rahukõnelusi puudutavate avaldustega
Iisraelile survet avaldada, vaid pigem sõbralikku nõu anda.
EL õhutab Iisraeli ja palestiinlasi tüli lahendamiseks kõnelusi jätkama.
Rahukõneluste katkemiseni viinud Hamasi ja Fatah' leppimispakti osas
jääb Iisrael oma põhimõtete juurde terroristidega mitte läbi rääkida.
Ka EL määratleb Hamasi terrorirühmituseks.
Faaborg-Anderssen lootis, et Abbasi loodav ekspertide valitsus
allkirjastab peagi Kvarteti alusprintsiibid -
Iisraeli legaalse olemasolu tunnustamine, vägivallast loobumine
ja rahuprotsessi varasemate lepete aktsepteerimine -,
mille alusel Iisrael saab peagi palestiinlastega kõnelusi jätkata
ja protsessiga edasi liikuda.
Saadiku kommentaarid selgitasid Abbasi äkilist täispööret tol päeval,
kui ta ütles Walla uudistele,
et Hamasi-Fatah ühisvalitsus põhineb neljal palestiinlaste põhimõttel:
Iisraeli tunnustamisel, rahvusvaheliste lepete tunnustamisel
ning selgel vastupanul vägivallale ja terrorsimile.
Varem väitis Abbas,
et Hamas ei pea ühisvalitsuses Iisraeli tunnustama.
Hamas taotleb aga ühisvalitsuses vankumatult täit otsustusvõimu
ja rõhutab, et valitseb ka valimiste järel nii Gazat kui PO-d
ning väidetavalt saab valitsusjuhiks Hamasi juht Ismail Haniyeh.
Israel Today kirjutab Jeruusalemma vanalinnas peetud
messiaanlike juutide ja araabia kristlaste ühiskonverentsist.
Crossroadsi konverentsile
kutsuti araabia kristlaste esindajaid kogu Lähis-Idast.
Christ Church'is peetud konverentsi sihiks
oli edendada leppimist Aabrahami poegade vahel.
Korraldaja meenutas oma kõnes,
et Iraan pole alati olnud Iisraeli hävingut nõudev vaenlane,
vaid varemalt oldi liitlased.
Konverentsil osalenud Inglismaal elav Iraani pastor
tahtis palvetada Iraani eest.
Ta palus, et Jumal taastaks maadevahelise sõpruse
ja õnnistaks Iisraeli.
Ühe kõneleja teatel olid mitmed delegaadid
konverentsil osalemise eest pidanud kallist hinda maksma,
kuna islamitaustaga riikides käib tõsine kristlaste tagakius.
Esimene Crossroadsi konverents korraldati 2012. a,
misjärel osalejad on üksteist mitmel moel aidanud.
Üks Iisraeli messiaanlik usklik on eluga riskides
toimetanud vähemalt 30 korda abi Süüria kannatavatele kristlastele.
Christ Church'i pastori Reuven Bergeri sõnul
toob Jumal Iisaki ja Ismaeli kokku,
kui üha enam moslemeid Messias Jeesusesse usub.
Üks delegatsioon rääkis kiriku kiirest kasvust Alžeerias.
See algas 1990. aastate lõpul, kui paljud nägid nägemusi Jeesusest.
Pöördunud on terveid külasid ja neis on toimunud imelisi asju,
näiteks tervenemisi.
Konverentsi toimumispaik,
Jeruusalemma vanalinnas asuv Christ Church, ehitati 1840. a
ja see on Lähis-Ida vanim protestantlik kirik.
Need olid meie tänased uudised. Shalom ja kohtumiseni!
Tõlge: Monika Jaaguri